
# Татарстан Президенты “Kastamonu Entegre” ҖЧҖ генераль директоры белән очрашты

*21.11.2012*Бүген ТР Президенты Рөстәм Миңнеханов “Кастамону Интегрейтед Вуд Индастри” ҖЧҖ генераль директоры Онур Гювен белән очрашты. Шулай ук ТР Хөкүмәт Йортындагы очрашуда ТР Президентының халыкара мәсьәләләр буенча ярдәмчесе Радик Гыйматдинов, Яр Чаллы мэры Васыйл Шәйхразиев, “Алабуга” МИЗ генераль директоры Тимур Шаһивәлиев, “Газпром межрегионгаз Казань” ЯПҖ генераль директоры Ринат Ханбиков катнашты.


“Кастамону Интегрейтед Вуд Индастри” ҖЧҖ Kastamonu Entegre Төркия компаниясенең бүлек компаниясе булып тора. Компания “Алабуга” МИЗ территориясендә елына 380 мең тонна куәт белән МДФ-панельләр – мебель ясау өчен чимал җитештерү буенча завод төзи. Җитештерүне эшләтеп җибәрү 2013 нче елның икенче яртыеллыгына планлаштырылган.


Бүгенге очрашуда Рөстәм Миңнеханов һәм Онур Гювен заводны төзү барышы турында сөйләштеләр. Аерым алганда, энергияне саклау һәм предприятие хезмәткәрләрен торак белән тәэмин итү мәсьәләләренә кагылдылар.

*ТР Президенты матбугат хезмәте*
Татарстан Президенты “Kastamonu Entegre” ҖЧҖ генераль директоры белән очрашты